GiliGold/VAD_KnessetCorpus huggingface dataset:
יואל חסון: הבקשה להקדמת הדיון בהצ"ח להסדרת מתן שירותי פיקדון ואשראי בלא ריבית ע"י מוסדות לגמילות חסדים, התשע"ט–2019 אושרה.
מכלוף מיקי זוהר: ההחלטה לפטור התקבלה.
מכלוף מיקי זוהר: שלום.
מכלוף מיקי זוהר: אני מתכבד לפתוח את ישיבת ועדת הכנסת בעניין הרביזיה שהוגשה על-ידי חבר הכנסת טיבי.
מכלוף מיקי זוהר: חבר הכנסת טיבי, אנא, נמק את הרביזיה.
אחמד טיבי: אדוני היושב-ראש, רבותיי, דבריי אלה אני אומר אותם מהלב וגם מהשכל.
אחמד טיבי: במשך חודשים רבים מנהלים המתמחים מאבק צודק, ערכי נגד קיפוח והתעמרות של משרד המשפטים ושל הלשכה.
מכלוף מיקי זוהר: משרד המשפטים פה.
מכלוף מיקי זוהר: נמצא את ההתייחסות שלכם.
אחמד טיבי: תודה, אדוני, אם ייתן לי לדבר.
אחמד טיבי: כולם הסכימו שהבחירות יהיו ב-9 באפריל, וכל יום לפני כן – ייטב.
אחמד טיבי: אבל הסכמנו שאפשר לעשות דברים בהסכמה עד שמפזרים את הכנסת ויוצאים ממנה.
אמיר אוחנה: גם אחרי שמפזרים.
אחמד טיבי: גם אחרי חוק הפיזור.
אחמד טיבי: לכן גם אני, גם אוסנת וגם אמיר אמרנו שיש חוק אחד - -
מכלוף מיקי זוהר: שכחת אותי?
אברהם נגוסה: גם אני.
אחמד טיבי: אני מצטט את עצמי מהישיבה הקודמת, אדוני.
אחמד טיבי: יש חוק אחד שאפשר להביא אותו בהסכמה.
אחמד טיבי: יושב-ראש הוועדה מיקי זוהר הסכים ואמר שנושא המתמחים הוא נושא חשוב שאפשר להביא אותו להסכמה, והוא אמר, אני מגויס.
אחמד טיבי: אם הוא מגויס, אתם מגויסים, ואני משמיע את קול המתמחים – מי נשאר?
אחמד טיבי: ולכן אחרי שהתקבלה הצעת החוק לפזר את הכנסת ברוב קולות אני הגשתי רביזיה.
אחמד טיבי: מטרת הרביזיה לשים את כולכם בסד של זמן ולאלץ אתכם להתחייב בפנינו כאן בוועדה או בפני המתמחים ובני משפחותיהם שעוברים ימים קשים ותולים בכם תקוות שאנחנו כולנו מביאים את ההצעה הזאת בהסכמה של כולם גם אם היא טרומית, ומריצים אותה בטרומית, ראשונה, שנייה ושלישית.
אחמד טיבי: אתם מכנסים את הוועדה.
אחמד טיבי: לחצו עליי להסיר את הרביזיה.
אחמד טיבי: סירבתי.
אחמד טיבי: אני מרגיש שאני עומד לבדי מול הסכר, מול השטף של ההתעמרות - -
אמיר אוחנה: מי לחץ?
אחמד טיבי: מהקואליציה לחצו עליי להסיר.
אחמד טיבי: לא אתה.
אמיר אוחנה: לא, תגיד מי.
אחמד טיבי: אני עומד לבדי מול הסכר - -
דוד ביטן: במי אתה נלחם?
דוד ביטן: אנחנו בעד להעלות את זה.
אחמד טיבי: אחרי שאני אסיים תגיד את עמדתך.
אחמד טיבי: לא, אני רוצה התחייבות עכשיו.
אחמד טיבי: אני מרגיש שאני עומד לבד.
אחמד טיבי: אם תנצחו אותי תנצחו את המתמחים.
אחמד טיבי: לכן תגידו לי עכשיו, אחמד, אנחנו כולנו מתחייבים שביום שני אנחנו מביאים את ההצעה של המתמחים להצבעה בטרומית, ראשונה, שנייה ושלישית כמו שאתם עושים עם חוק פיזור הכנסת.
דוד ביטן: לעשות שלוש הצבעות באותו יום?
אחמד טיבי: אתם מלכים בלעשות שלוש הצבעות.
אחמד טיבי: נעשה ביומיים.
אחמד טיבי: ביום ראשון ושני.
אחמד טיבי: אני הייתי רוצה שתוסיפו עוד יום או יומיים.
מכלוף מיקי זוהר: לא יקרה כלום.
אחמד טיבי: הבחירות יישארו ב-9 באפריל.
אחמד טיבי: אבל אפשר להציל אלפי מתמחים ואלפי משפחות.
אחמד טיבי: תפסידו חצי יום למען המתמחים.
אחמד טיבי: אני שומע פה לחישות, למה נותנים לאחמד טיבי להוביל את זה.
עיסאווי פריג': לא, תוביל.
עיסאווי פריג': מגיע לך.
אחמד טיבי: תיסלם, עיסאווי, אתה גם עבדת יפה.
אחמד טיבי: אני אומר – קחו את זה, אתם תובילו.
אחמד טיבי: אני מוותר על הקרדיט, רבותיי.
אחמד טיבי: אתם הממשלה, אתם הקואליציה.
אחמד טיבי: האופוזיציה כולה מגויסת.
אחמד טיבי: קחו את הנושא ואני אצביע יחד איתכם.
אחמד טיבי: כל עוד אתם לא עושים את זה, אני מוביל את זה.
מכלוף מיקי זוהר: אני רוצה לשמוע את משרד המשפטים.
עיסאווי פריג': מיקי, תשמע אותנו.
מכלוף מיקי זוהר: אני מבקש לשמוע את משרד המשפטים.
גיל ברינגר: תודה, אדוני היושב-ראש.
גיל ברינגר: השרה ביקשה להמתין שבוע לתוצאות הבחינה לפני שהיא תבחן - - -
אוסנת הילה מארק: - - - זה לא קשור.
אוסנת הילה מארק: אנחנו - - -
אוסנת הילה מארק: - - - אנחנו באים לקדם - - - של שנים קודמות.
מכלוף מיקי זוהר: חברים, זה לא דיון.
מכלוף מיקי זוהר: תנו לו לדבר.
מכלוף מיקי זוהר: חברים, רוצים לאפשר לו להביע את עמדתו.
גיל ברינגר: תודה.
גיל ברינגר: השרה ביקשה להמתין שבוע - - -
אוסנת הילה מארק: עוד שבוע אין כלום.
אחמד טיבי: ללכת על הראש של - - -
מכלוף מיקי זוהר: אתם לא נותנים לו לסיים.
מכלוף מיקי זוהר: הוא יחזור על המשפט.
גיל ברינגר: למעשה, הם לא נותנים לי להתחיל.
מכלוף מיקי זוהר: אז תתחיל ותסיים.
גיל ברינגר: אם אפשר אני אשמח לסיים משפט.
אוסנת הילה מארק: טוב.
גיל ברינגר: השרה ביקשה להמתין שבוע לתוצאות הבחינות לפני שהיא תבחן את האפשרות לחתום על התקנות של הפקטור.
אוסנת הילה מארק: אני מפריעה לך? יופי.
אוסנת הילה מארק: אתם מפריעים ל-4,000 מתמחים.
דפנה פלר: אתם מפריעים לי שנתיים.
דפנה פלר: תסתכלו לנו בעיניים.
מכלוף מיקי זוהר: לא להפריע, בבקשה.
גיל ברינגר: השרה החליטה לחתום על התקנות של הפקטור.
אוסנת הילה מארק: מתי?
אמיר אוחנה: אז למה לחכות?
אוסנת הילה מארק: אז למה לחכות שבוע?
אוסנת הילה מארק: - - -
מכלוף מיקי זוהר: תנו לו לסיים את המשפט.
מכלוף מיקי זוהר: חברים, באמת.
אחמד טיבי: להגביר את הלחץ - - -
מכלוף מיקי זוהר: אבל הוא אומר שהיא הסכימה לחתום על התקנות.
מכלוף מיקי זוהר: לא שמעת?
מכלוף מיקי זוהר: אולי הוא יגיד לך שזה קורה היום?
יואל חסון: השרה שקד יכולה לפתור את זה, לחתום ולא להתעמת - - -
אוסנת הילה מארק: אין לנו שום דבר חדש לחדש לנו.
עיסאווי פריג': זה בידיים שלנו.
מכלוף מיקי זוהר: אי אפשר לנהל דיון.
יואל חסון: השרה שקד יכולה להוציא את הערמונים מהאש - - -
מכלוף מיקי זוהר: אני מתחיל לקרוא אנשים לסדר ואני מתחיל להוציא אנשים מהאולם - -
יואל חסון: - - לחתום, ולא להתעמר באלפי אנשים - - -
מכלוף מיקי זוהר: כל מי שייקרא לסדר שלוש קריאות ייצא מהאולם.
מכלוף מיקי זוהר: אני קורא את אוסנת פעם ראשונה.
יואל חסון: למה השרה לא - - -
מכלוף מיקי זוהר: אני קורא את יואל חסון בקריאה ראשונה.
מכלוף מיקי זוהר: תסיים, בבקשה.
יואל חסון: השרה שקד - - -
מכלוף מיקי זוהר: קריאה שנייה, חבר הכנסת חסון.
גיל ברינגר: ולכן השרה חתמה על התקנות.
גיל ברינגר: עכשיו אפשר להמשיך בצעקות.
מכלוף מיקי זוהר: השרה חתמה על תקנות.
גיל ברינגר: אם אני אוכל להמשיך את המשפט.
מכלוף מיקי זוהר: כן, אתה תוכל.
מכלוף מיקי זוהר: אני אמשיך בקריאות.
דוד ביטן: חתמה?
גיל ברינגר: כן.
גיל ברינגר: חתמה.
דוד ביטן: אז נגמר.
גיל ברינגר: נכון.
אחמד טיבי: לא, לא נגמר.
מכלוף מיקי זוהר: מתי היא חתמה?
גיל ברינגר: חתמה ברגע זה על התקנות.
מכלוף מיקי זוהר: ברכות, ברכות.
אמיר אוחנה: מה תוספת הניקוד?
מכלוף מיקי זוהר: השרה חתמה על התקנות.
גיל ברינגר: כרגע הוועדה המקצועית - -
מכלוף מיקי זוהר: היא חתמה על תקנות שמסמיכות את הוועדה לקבוע - - -
אחמד טיבי: אני מבקש לשמוע אותו.
גיל ברינגר: כרגע הוועדה המקצועית רשאית לראשונה – בעצם עד עכשיו הייתה בעיה משפטית מכיוון שאף גורם לא היה רשאי לתת את הפקטור.
גיל ברינגר: זה נכון בהחלט.
אוסנת הילה מארק: נתנו לה סמכות בתקנות.
גיל ברינגר: כרגע הוועדה המקצועית קיבלה לראשונה את הסמכות להעניק פקטור.
יואל חסון: האם השרה תמליץ לוועדה לתת פקטור?
מכלוף מיקי זוהר: אם לא יהיה שקט אני לא אוכל להמשיך את הדיון.
מכלוף מיקי זוהר: אני מבקש שקט.
מכלוף מיקי זוהר: אני מבקש שקט ועד שלא יהיה שקט מוחלט אני לא אוכל להמשיך את הדיון.
דוד ביטן: פעם ראשונה שמפריעים ליושב-ראש לדבר.
דוד ביטן: זה באמת משהו.
אוסנת הילה מארק: מיקי, אתה יכול לתת - - - רשות דיבור?
מכלוף מיקי זוהר: אני מברך את שרת המשפטים איילת שקד - -
אמיר אוחנה: אל תמהר.
אוסנת הילה מארק: בדיוק.
דוד ביטן: למה, מה הבעיה?
אמיר אוחנה: כשיתנו לי אני אגיד.
דוד ביטן: התקנות לא טובות?
אוסנת הילה מארק: לא, זה לא קשור.
אמיר אוחנה: השרה לא עשתה כלום.
אמיר אוחנה: אתה יודע למה?
אמיר אוחנה: היא נתנה סמכות לשופט שוחט שלפני חודש עמד ואמר: גם אם הייתה לי סמכות לא הייתי נותן פקטור.
מכלוף מיקי זוהר: אמיר, לא סיימתי את דבריי, ועד שלא אסיים את דבריי אף אחד לא יוכל לדבר.
מכלוף מיקי זוהר: מה לעשות, אני קובע את סדר היום.
מכלוף מיקי זוהר: אז תנו לי לסיים לדבר.
רוברט אילטוב: אפשר לחזור לסדר היום?
מכלוף מיקי זוהר: עוד מעט.
מכלוף מיקי זוהר: אגב, זה הוגש בגלל המתמחים.
מכלוף מיקי זוהר: אני מברך את השרה איילת שקד על החלטתה.
מכלוף מיקי זוהר: זאת החלטה שמביעה תמיכה בעיקרון - -
אמיר אוחנה: פחחח.
מכלוף מיקי זוהר: - - שאנחנו תמיד דיברנו עליו פה - - אמיר, אם לא תפסיק עם ה"פחחחח" זה לא יילך.
אמיר אוחנה: היא עושה צחוק ואתה רק קונה את זה.
מכלוף מיקי זוהר: תן לי לסיים.
מכלוף מיקי זוהר: לא, אני לא קניתי את זה.
מכלוף מיקי זוהר: אולי אתה קנית את זה.
אמיר אוחנה: אתה מברך.
מכלוף מיקי זוהר: שמעת אותי מסיים לדבר?
מכלוף מיקי זוהר: אתה שמעת את סוף דבריי?
מכלוף מיקי זוהר: אז למה אתה קופץ למסקנות?
אחמד טיבי: תתחיל מהתחלה, מיקי.
מכלוף מיקי זוהר: אני מברך את השרה משום שההחלטה של השרה זאת הבעת תמיכה בעיקרון שאנחנו מדברים עליו בשבועות האחרונים שמבחני עורכי הדין היו קשים מדי ויש לתת פקטור.
קריאה: הם לא קשים, הם פשוט לא הוגנים.
מכלוף מיקי זוהר: ההחלטה שלה רק מבשרת על כך שהיא תומכת בעמדתנו למתן הפקטור.
מכלוף מיקי זוהר: מפה, חבר הכנסת אוחנה, אנחנו צריכים בהחלט להמשיך בתהליך החקיקה שאנחנו מדברים עליו משום שהוא יביא את הפתרון המיידי ולא את הפתרון התלוי שאנחנו נצטרך להשאיר בידי אותה ועדה שתכריע על-פי שיקול דעתה.
יואל חסון: השופט השוחט, לא שוחט.
יואל חסון: השוחט.
מכלוף מיקי זוהר: אני רק רוצה לומר שבסופו של דבר איילת שקד ברגע זה אחרי הרבה מאוד זמן – וצריך להעריך אותה על זה – מסכימה עם עמדתנו לגבי מבחני הלשכה.
מכלוף מיקי זוהר: זה דבר חשוב וקריטי להמשך הדרך.
אוסנת הילה מארק: סוף סוף היא התרצתה.
יואל חסון: אבל מה מבחן התוצאה, מיקי?
אוסנת הילה מארק: השלב הבא זה מבחן התוצאה.
מכלוף מיקי זוהר: מבחן התוצאה תלוי גם בוועדת ההסכמות.
אוסנת הילה מארק: מיקי, אני יכולה רגע לקבל רשות דיבור?
אוסנת הילה מארק: עד עכשיו אני רק צועקת סתם.
אוסנת הילה מארק: תן לי רגע לדבר - - - חבר הכנסת עיסאווי פריג', בבקשה.
עיסאווי פריג': חברים, לפני שאני מתחיל אני רוצה להגיד לנציג של משרד המשפטים שלהגיד לנבחרי ציבור "תמשיכו לצעוק" זאת בושה.
עיסאווי פריג': אנחנו נבחרי ציבור, אנחנו לא צועקים.
עיסאווי פריג': אנחנו מייצגים עמדה.
עיסאווי פריג': אתה צריך לחזור בך מהמילה שניתן לך כבוד - -
גיל ברינגר: אני חוזר בי.
מכלוף מיקי זוהר: הוא חזר בו מהאמירה.
מכלוף מיקי זוהר: די.
עיסאווי פריג': שנית, אני עקבתי מהבוקר אחרי התנהלות הדברים ואני אומר לך, ידידי אחמד, אם לא היה אחמד טיבי היה צריך להמציא אותו היום בשביל הרביזיה הזאת.
עיסאווי פריג': אני אומר לך תודה על מה שעשית.
עיסאווי פריג': דבר שני, מיקי, אתמול היה דיון בוועדת הרפורמות, הספורט.
עיסאווי פריג': מיקי, חשוב לי שתקשיב.
עיסאווי פריג': אתמול היה בוועדת הספורט, ואתה נכנסת וביקשת דבר שהמחלקה המשפטית של משרד האוצר אמרה לך שאתה לא יכול.
עיסאווי פריג': מה הייתה תשובתך?
עיסאווי פריג': אנחנו נבחרי ציבור – נעשה את זה בחוק; עמדתכם – שמענו אותה.
עיסאווי פריג': נכון או לא?
עיסאווי פריג': מה שאמרת אתמול בוועדת הספורט זה בדיוק מתאים היום.
מכלוף מיקי זוהר: תקף גם היום.
מכלוף מיקי זוהר: אני מסכים איתך.
עיסאווי פריג': זה בדיוק מתאים היום.
מכלוף מיקי זוהר: אני מצטער אבל אני מסכים איתך.
עיסאווי פריג': נכון, זה המצב.
עיסאווי פריג': דבר נוסף, בחודשים האחרונים מאז שחבר הכנסת אוחנה עשה את הכנס שבאו אליו יותר מ-500 מתמחים ועמדנו אני, אוחנה, אוסנת, טיבי, חסון וכל ראשי הסיעות כאן – עמדו והתחייבו בפני המתמחים, אנחנו הולכים לקדם את זה.
עיסאווי פריג': בואו נהיה גברים.
עיסאווי פריג': אנחנו הרוב – בואו נקבל את ההחלטה.
עיסאווי פריג': מיקי, אסור להתנות את זה בשרת המשפטים.
עיסאווי פריג': חברת הכנסת אוסנת מארק, בבקשה.
אוסנת הילה מארק: ראשית, אדוני היושב-ראש, אני שמחה שאנחנו מדברים כרגע על המתמחים.
אוסנת הילה מארק: אני מצטרפת לברכות שלך לשרת המשפטים איילת שקד שסוף-סוף התרצתה והבינה את המצוקות של המתמחים האלה.
אוסנת הילה מארק: אבל כל מה שאנחנו אומרים פה מסביב לשולחן הזה לא יהיה שווה אם לא נצליח לסדר ולהעביר את התקנה הזאת.
אוסנת הילה מארק: מדובר ב-4,000 חבר'ה שממתינים.
אוסנת הילה מארק: הם לא עובדים, הם לא לומדים.
אוסנת הילה מארק: זה משפחות ומשוחררי צבא ואני לא יודעת עוד מה - -
דוד ביטן: אנחנו בעד.
אוסנת הילה מארק: דקה, ביטן.
אוסנת הילה מארק: אין בעיה.
אוסנת הילה מארק: אני יודעת שהקואליציה בעד והרבה סיעות מהבית בעד, ולכן גם בוועדת ההסכמות החוק הזה יכול ללכת בצ'יק.
אמיר אוחנה: מה ששרת המשפטים עשתה בהחלטה שלה – מיקי, חשוב שתדע כי קולות הגיחוך לא היו כלפיך.
אמיר אוחנה: הם היו כלפי ההחלטה הזאת.
אמיר אוחנה: בעצם השופט שוחט שעומד בראש ועדת הבחירות היה כאן בכנסת לפני כחודש וחצי אמר שלדעתו אין בידיו הסמכות - -
מכלוף מיקי זוהר: אבל יש לך סוף-סוף גיבוי מהשרה שקד.
אמיר אוחנה: - - אבל גם לו הייתה לו הסמכות הוא לא היה נותן תוספת ניקוד.
אמיר אוחנה: אז עכשיו השרה שקד כשהיא יודעת את הדברים האלה היא אומרת, ניתן סמכות לוועדה - -
מכלוף מיקי זוהר: השרה שקד גם רוצה לעזור.
אמיר אוחנה: הצעת החוק שלי שעליה ביקשתי ממך פטור מחובת הנחה ועליה אני חושב שחתומים מכל סיעות הבית – ואני מקווה שתעבור – מסמיכה לא רק את הוועדה הבוחנת, אלא גם את השרה לתת תוספת ניקוד.
דוד ביטן: מה העמדה שלה?
אמיר אוחנה: אני אגיד לך למה; כי השרה היא כן גורם פוליטי.
אמיר אוחנה: היא כן תבוא בפני הציבור ותבקש את אמונו מחדש.
אמיר אוחנה: לכן, לדעתי, נכון שהיא תהיה מוסמכת ולא רק הוועדה הבוחנת.
מכלוף מיקי זוהר: קיבלתי, קיבלתי.
אמיר אוחנה: השופט שוחט יגיד - - -
אמיר אוחנה: חבר הכנסת חסון, אחרון הדוברים.
אמיר אוחנה: ביטן, רוצה גם לדבר?
דוד ביטן: אם כולם בעד - - -
יואל חסון: תודה רבה, אדוני היושב-ראש, אני רוצה להזכיר לוועדה ולחברי הכנסת שאני הייתי הראשון לפני חודשים ארוכים שפנה לשרה שקד בעניין המתמחים וביקש ממנה להיכנס לנושא ולטפל בזה.
יואל חסון: השרה לא עשתה את זה ויכלה למנוע את כל התהליך שאנחנו עוברים - -
אוסנת הילה מארק: אבל - - - ואף אחד לא עשה.
אוסנת הילה מארק: ועד שלא הגשתם - - - אנחנו לא שם.
יואל חסון: - - ומי שמשלמים את המחיר זה המתמחים ואלפי אנשים ומשפחות.
יואל חסון: אם הדבר יגיע לוועדת ההסכמות נדון בזה.
יואל חסון: אפשר בהחלט שהשרה שקד תפנה עכשיו לשופט השוחט או שוחט – איך שתקראו לו – ותבוא ותגיד לו בצורה ברורה: קיבלת את הסמכות, תן את הפקטור ההגיוני והנכון שצריך להינתן ולחסוך מאתנו חקיקה.
אמיר אוחנה: חברים, בוועדה הבוחנת שבעה חברים – שישה מתוכם מלשכת עורכי הדין.
אמיר אוחנה: מה עשינו בזה?
מכלוף מיקי זוהר: חבר הכנסת חסון, תודה רבה.
מכלוף מיקי זוהר: לפני ההצבעה משפט אחד, אני מבקש, גברתי, דפנה פלר, משפטנית.
מכלוף מיקי זוהר: בבקשה, גברתי, אנחנו צריכים לעבור להצבעה.
דפנה פלר: אני אעשה את זה ממש מהיר.
דוד ביטן: שלא תשכנעי אותנו להיות נגד.
דפנה פלר: דקה לפני שאתם מצביעים אני רק מבקשת שתסתכלו לנו בעיניים ותעבירו את זה כמה שיותר מהר.
אחמד טיבי: תנו לה לדבר - - - רביזיה גם.
דפנה פלר: שנתיים – - - - ניסיון התאבדויות, גירושין, פשיטות רגל על כלום.
דפנה פלר: על כלום.
דפנה פלר: אני מבקשת.
מכלוף מיקי זוהר: בעזרת השם נעזור לכם.
אוסנת הילה מארק: אנחנו נעזור לכם, דפנה.
מכלוף מיקי זוהר: אני רוצה לעבור להצבעה על הרביזיה.
מכלוף מיקי זוהר: אני מבקש להודיעכם שההצבעה על הרביזיה גם תקבע האם מתקדם חוק פיזור הכנסת.
מכלוף מיקי זוהר: זה לא קשור לנושא המתמחים.
מכלוף מיקי זוהר: נושא המתמחים הובהר.
מכלוף מיקי זוהר: יש כבר עמדה חיובית של שרת המשפטים, יש גם עמדה של מרכז האופוזיציה ויושב-ראש הקואליציה - -
אוסנת הילה מארק: אבל בוועדה הבוחנת יש מספר חברים מלשכת עורכי הדין.
מכלוף מיקי זוהר: יש עמדה של מרכז אופוזיציה וראש הקואליציה לקדם את החקיקה הזאת.
מכלוף מיקי זוהר: לכן כולכם מתבקשים להצביע נגד הרביזיה כדי שחלילה לא נעכב את תהליך פיזור הכנסת בהתאם לרצון יושב-ראש הקואליציה.
מכלוף מיקי זוהר: הצבעה
מכלוף מיקי זוהר: נגד – רוב
מכלוף מיקי זוהר: הרביזיה לא נתקבלה.
מכלוף מיקי זוהר: הישיבה מהפעם הקודמת הסתיימה לה.
מכלוף מיקי זוהר: הצעת החוק קיבלה פטור מחובת הנחה.
מכלוף מיקי זוהר: בוקר טוב, אני מתכבד לפתוח את הדיון בוועדת הכנסת.
מכלוף מיקי זוהר: נתחיל בסעיף הראשון לסדר היום, בחירת ממלא מקום ליושב-ראש הכנסת בעת היעדרו מן הארץ.
מכלוף מיקי זוהר: גברתי, בבקשה.
ירדנה מלר-הורוביץ: יושב-ראש הכנסת עתיד לצאת את המדינה ב-13 בפברואר, ח' באדר א', ולשוב ארצה ביום ראשון, י"ב באדר א', 17 בפברואר 2019.
ירדנה מלר-הורוביץ: מדובר בנסיעה רשמית לכנס ראשי פרלמנטים בשטרסבורג.
ירדנה מלר-הורוביץ: לפי התקנון וחוק יסוד: הכנסת, ועדת הכנסת צריכה לאשר לו ממלא מקום.
ירדנה מלר-הורוביץ: הוא ממליץ שמי שתמלא את מקומו בעת היעדרו תהיה סגניתו חברת הכנסת טלי פלוסקוב.
ירדנה מלר-הורוביץ: הוועדה הנכבדה מתבקשת לאשר את בקשתו.
מכלוף מיקי זוהר: בעד הבקשה – 2
מכלוף מיקי זוהר: אנחנו עוברים לסעיף השני על סדר היום, בקשת יושב-ראש ועדת הכספים להקדמת הדיון בהצעות החוק הבאות, לפני קריאה שנייה ושלישית: הצעת חוק להסדרת מתן שירותי פיקדון ואשראי בלא ריבית על ידי מוסדות לגמילות חסדים, והצעת חוק לתיקון פקודת מסי העירייה ומסי ממשלה (סמכות רשות מקומית לתת פטור מארנונה למוסד מתנדב לשירות הציבור).
מיכאל מלכיאלי: הצעת החוק השנייה, שהיא הצעת חוק שלי, פוטרת עמותות מלגשת למשרד הפנים, ומאפשרת להן ישירות לקבל את הפטור שלהן מהוועדה המקומית.
מיכאל מלכיאלי: זה בעצם חוסך מהן את כל הבירוקרטיה.
מיכאל מלכיאלי: הצעת החוק שנייה מדברת על הסדרה של הגמ"חים.
מיכאל מלכיאלי: תקום מועצה מסודרת שתקבע אמות מידה.
מיכאל מלכיאלי: זה בעצם נעשה בשיתוף עם משרד האוצר.
מכלוף מיקי זוהר: מי בעד הצעת החוק הראשונה?
מכלוף מיקי זוהר: מי בעד הצעת החוק השנייה?
מכלוף מיקי זוהר: אנחנו עוברים לסעיף השלישי, בקשת יושב-ראש ועדת הכלכלה להקדמת הדיון בהצעות החוק הבאות, לפני הקריאה השנייה והשלישית: הצעת חוק זכות יוצרים והצעת חוק הבנקאות.
מכלוף מיקי זוהר: יש פה נציג שלו?
מכלוף מיקי זוהר: היועצת המשפטית יודעת על מה מדובר?
יעל סלנט: יש כאן שתי הצעות חוק, אחת מתקנת את חוק זכויות יוצרים בכמה היבטים.
יעל סלנט: זה דחוף לאור התפזרות הכנסת והרצון להצביע על הצעת החוק היום.
יעל סלנט: הצעת החוק השנייה מדברת על אדם שנפטר ונטל הלוואה לדיור מתאגיד בנקאי.
יעל סלנט: ההצעה מדברת על דחיית מועד הפירעון.
יעל סלנט: גם עליה מבוקש פטור בשל הדחיפות.
מכלוף מיקי זוהר: נתחיל בסעיף ה', בחירת ממלא מקום ליושב-ראש הכנסת בהיעדרו מן הארץ.
מכלוף מיקי זוהר: גברתי המזכירה, בבקשה.
ירדנה מלר-הורוביץ: יושב-ראש הכנסת עתיד לצאת לנסיעה ביום חמישי, 20 בדצמבר, ולשוב ארצה ביום ראשון, 23 בדצמבר, ואשר על כן, על פי חוק יסוד: הכנסת, צריך לקבוע ממלא מקום.
ירדנה מלר-הורוביץ: מציע היושב-ראש שמי שתמלא את מקומו בימים שהוא ייעדר מהארץ היא סגנית היושב-ראש, חברת הכנסת טלי פלוסקוב.
ירדנה מלר-הורוביץ: אשמח לאישורך.
מכלוף מיקי זוהר: בעד למנות את חברת הכנסת טלי פלוסקוב לממלאת מקום יושב-ראש הכנסת בעת היעדרו מהארץ נתקבלה.
מכלוף מיקי זוהר: אנחנו עוברים לסעיף א', פניית יושב-ראש ועדת הכלכלה, חה"כ איתן כבל, בדבר טענת נושא חדש בעת הדיון בהצעת חוק זכויות יוצרים (תיקון מס' 5), התשע"ח-2017 – לפי סעיף 85 לתקנון הכנסת.
איתן כבל: בוקר טוב, מכלוף מיקי זוהר.
איתן כבל: אני מעביר את השרביט ליועצת המשפטית של הוועדה.
איתן כבל: בבקשה, אתי.
אתי בנדלר: בפני ועדת הכלכלה מונחת הצעת חוק זכויות יוצרים (תיקון מס' 5), התשע"ח-2017, הצעת חוק ממשלתית.
אתי בנדלר: הצעת החוק הזאת מתייחסת למספר נושאים, ובמהלך הדיונים - - -
מכלוף מיקי זוהר: מי טוען הטענה?
אתי בנדלר: חבר הכנסת רועי פולקמן.
מכלוף מיקי זוהר: רועי פולקמן, אנא נמק את טענתך.
רועי פולקמן: זה חוק גדול וחשוב והיו בו הרבה מאוד סעיפים.
רועי פולקמן: החידוש בסעיף הספציפי הזה, של חברי חבר הכנסת קיש, היה ביטול הסעיף של היכולת לגבות פיצויים בגין הפרת זכויות יוצרים בלי הוכחת נזק.
רועי פולקמן: עצם ההגבלה של הדבר הזה, שיש לו חשיבות, בוודאי לא היה בנוסח הכחול, ומדובר בשינוי לא קטן מהנוסח המקורי.
מכלוף מיקי זוהר: מה אומרת על כך היועצת המשפטית?
מכלוף מיקי זוהר: האם לדעתך זאת טענת נושא חדש לגיטימית?
אתי בנדלר: הטענה לגיטימית, אבל אני חושבת שראוי שהוועדה תחליט שלא מדובר בנושא חדש, ואני אסביר מדוע.
אתי בנדלר: כפי שאמרתי, עניינה של הצעת החוק המקורית הוא במספר נושאים.
אתי בנדלר: לעומת זאת, ההצעה שמוצע להוסיף אותה לאותה הצעת חוק, הצעתו של חבר הכנסת יואב קיש, אומרת שיצירה שפורסמה באינטרנט, הופצה באינטרנט, הועמדה לרשות הציבור באינטרנט ומשתמש קצה מפיץ אותה פעם נוספת, מעמיד אותה שוב לרשות הציבור – הגם שיש בכך הפרה של זכות היוצרים, בעל זכות היוצרים לא יוכל לתבוע בשל ההפרה הזאת פיצויים ללא הוכחת נזק אם מתקיימים מספר תנאים שנקובים באותה הצעה.
אתי בנדלר: עכשיו, כפי שאמרתי, ההצעה המקורית מתייחסת להגנה על זכויות יוצרים בעיקר באינטרנט.
אתי בנדלר: מוצע להחיל אחריות להפרה עקיפה, צווי חסימה שיפוטיים וחשיפת פרטי מעוולים וכן הרחבת סעיפי העונשין.
אתי בנדלר: בדברי ההסבר של הצעת החוק הממשלתית נאמר שמוצעים בהצעת חוק זו הסדרים אשר מאזנים בין הצורך להתמודדות יעילה עם הפרות – שנשארו בהצעת החוק – לבין זכויות ואינטרסים שונים של צדדים שלישיים, כגון משתמשים ברשת האינטרנט, גורמי ביניים והציבור בכללותו.
אתי בנדלר: זאת אומרת, מטרת הצעת החוק היא ליצור איזשהו איזון.
אתי בנדלר: גם יושב-ראש הוועדה, חבר הכנסת כבל, בישיבה הראשונה ובישיבה שלאחר מכן, הודיע שהוא לא יאפשר לפגוע באמצעות הצעת החוק הזאת במשתמשי הקצה.
אתי בנדלר: ולכן המטרה של הצעת החוק של חבר הכנסת קיש היא לעשות איזושהי הקלה למשתמשי קצה, אם הם יענו לתנאים שמוצעים באותה הצעה, ולא להפוך את משתמש הקצה הסופי לסחיט בשל כך שהוא הפר – בדרך כלל בתום לב – זכות יוצרים של אחר.
אתי בנדלר: אני רק רוצה עוד להזכיר בהקשר הזה שגם הממשלה, במהלך הדיונים, הגישה הצעה נוספת לתיקון אותו סעיף – זאת אומרת, נסיבות נוספות שבהן לא תהיה זכאות לפיצויים ללא הוכחת נזק – כך שגם הממשלה, שנציגתה יושבת כאן, לא רואה בזה נושא חדש, ואני שותפה לכך.
אתי בנדלר: אני רוצה לומר שכל מטרת התיקון היא התאמת המצב המשפטי להתפתחויות טכנולוגיות ברשת, וההצעה דנן מתייחסת בעיקר להתפתחויות ברשתות החברתיות.
מכלוף מיקי זוהר: אני שוכנעתי, אני מניח שגם בג"ץ ישוכנע.
מכלוף מיקי זוהר: נקווה שלא נגיע לשם.
מכלוף מיקי זוהר: חבר הכנסת אילטוב, בבקשה.
רוברט אילטוב: אני חושב שהאכסניה לדיון הזה היא עמדת הממשלה, כי בעצם יש פה את ההצעה הממשלתית ואת ההצעה של חברי הקואליציה.
רוברט אילטוב: במקרה כזה המכשיר של נושא חדש הוא פחות מתאים.
מכלוף מיקי זוהר: על כן אנחנו נבקש להצביע על דחיית טענת נושא חדש.
מכלוף מיקי זוהר: חבר הכנסת פולקמן בלבד.
מכלוף מיקי זוהר: כל השאר.
מכלוף מיקי זוהר: בעד הטענה – מיעוט
מכלוף מיקי זוהר: טענת נושא חדש של חבר הכנסת רועי פולקמן לא נתקבלה.
מכלוף מיקי זוהר: ההחלטה היא לדחות את הטענה.
מכלוף מיקי זוהר: סעיף ב' לסדר היום: בקשת חה"כ מרדכי יוגב להעברת הצעת חוק הביטוח הלאומי (תיקון – העלאת גיל פטור משתלום לביטוח לאומי לתלמיד במוסד לימודי לפני גיוסו לצה"ל).
מכלוף מיקי זוהר: הצעת החוק הזאת החלה בשנת 2016 והיא מתקיימת כיום בוועדת העבודה, הרווחה והבריאות, ולצערנו הרב איננה מתקדמת.
מכלוף מיקי זוהר: מה יש לומר על כך, אדוני המציע?
מרדכי יוגב: אני נמצא קדנציה שנייה בוועדת העלייה והקליטה ואני מקבל פניות רבות מעולים מארצות שונות שעלו בגיל בוגר יותר והם גם מתגייסים בגיל בוגר יותר, והם מחויבים בתשלום ביטוח לאומי טרם גיוסם בסכומים גבוהים, דבר שהוא למעמסה עליהם.
מכלוף מיקי זוהר: נשמע חשוב.
מרדכי יוגב: הצעת החוק באה לומר שהעלאת גיל הפטור תהיה עד גיל 24, למי שנמצא במוסד, או עלה, או עתודאי וכדומה.
מרדכי יוגב: ההצעה הזאת התחילה כבר בשנת - - -
מכלוף מיקי זוהר: למה היא מתעכבת?
מרדכי יוגב: והיא הייתה בקריאה טרומית כבר ב-9 בפברואר 2017.
מכלוף מיקי זוהר: אתה יודע לומר למה היא מתעכבת?
מרדכי יוגב: כי בוועדת העבודה והרווחה לא הצלחנו - - -
מכלוף מיקי זוהר: הנה, חבר הכנסת פולקמן מייצג פה את יושב-ראש הוועדה.
שולי מועלם-רפאלי: לא, אנחנו נגיד, דיברנו איתו הרגע.
מרדכי יוגב: רגע, מייד אני מסיים.
מרדכי יוגב: אדוני היושב-ראש, באנו בדברים עם היועץ המשפטי והוא אמר לנו את מה שמקובל, ואנחנו מקבלים את זה.
מרדכי יוגב: בתחילה באתי איתך בדברים בבקשה שזה יידון אצלך בוועדת הכנסת, אבל אמר לי היועץ המשפטי שמה שמקובל הוא קודם כול לקצוב לוועדת האם זמן לדון בכך.
מכלוף מיקי זוהר: אני יודע שיצא לי שם של מחוקק חוקים סדרתי פה, אבל יש גבול - - -
מרדכי יוגב: אדוני היושב-ראש, אנחנו מקבלים את עמדתו של היועץ המשפטי.
מרדכי יוגב: מכיוון שתשובת הוועדה הייתה שזה יידון בזמן הקרוב, אנחנו מבקשים שהוועדה פה תקצוב את הזמן.
מכלוף מיקי זוהר: טוב, אנחנו קוצבים.
מכלוף מיקי זוהר: כמה זמן?
מכלוף מיקי זוהר: שבועיים?
שולי מועלם-רפאלי: מכיוון שכל חברי הכנסת מכל סיעות הבית, כולל יושב-ראש ועדת העבודה, הרווחה והבריאות, מבינים את דחיפות הנושא הזה ואת חשיבותו – כולל טיבי – אז אנחנו סיכמנו, על דעת יושב-ראש הוועדה, חבר הכנסת אלי אלאלוף, שיהיה דיון בשבועיים הקרובים.
שולי מועלם-רפאלי: זה היה המסר שלו לוועדה.
מכלוף מיקי זוהר: אז אנחנו קוצבים לשבועיים.
מכלוף מיקי זוהר: חסון, מה אתה אומר על העניין הזה?
יואל חסון: אני אומר, תקצוב לשלושה שבועות, שלא יגידו שהיית - - -
מכלוף מיקי זוהר: בסדר, שלושה שבועות.
שולי מועלם-רפאלי: לא, לא, למה?
שולי מועלם-רפאלי: כבר יש סיכום עם חבר הכנסת אלי אלאלוף על שבועיים.
מכלוף מיקי זוהר: לא נורא, אנחנו נותנים לו עוד שבועיים.
שולי מועלם-רפאלי: למה לגרור את זה?
מכלוף מיקי זוהר: לא נגרור את זה.
מכלוף מיקי זוהר: היועץ המשפטי טוען שזה מעט מאוד.
מכלוף מיקי זוהר: אבל אנחנו הולכים על זה.
מכלוף מיקי זוהר: שלושה שבועות כדי לגמור את החוק – מי בעד?
שולי מועלם-רפאלי: לא לגמור, אלא לקיים דיון.
מכלוף מיקי זוהר: לא, לסיים.
רועי פולקמן: מה זה "לסיים"?
רועי פולקמן: ומה אם צריך שם שלושה או עשרה דיונים?
מכלוף מיקי זוהר: אני קובע שלושה שבועות לסיום הדיון.
מכלוף מיקי זוהר: חודש לסיום הדיון.
מרדכי יוגב: חודש להעברה לקריאה ראשונה.
מכלוף מיקי זוהר: מי בעד חודש לסיום הדיון?
רועי פולקמן: לא לסיום.
רועי פולקמן: אמרו שבועיים או שלושה לקיום הדיון.
שולי מועלם-רפאלי: לא, רועי, לא שלושה.
דן מרזוק: סמכות ועדת הכנסת לפי תקנון הכנסת היא לקצוב זמן לוועדה להביא את הדיונים לסיום.
דן מרזוק: זו הסמכות של ועדת הכנסת.
מכלוף מיקי זוהר: בסדר, חודש לסיום הדיון.
מכלוף מיקי זוהר: בעד ההצעה – רוב
מכלוף מיקי זוהר: סעיף ג', קביעת ועדה לדיון בהצעת חוק מעניינת, חוק יסוד: הממשלה (תיקון – הטלת התפקיד להרכבת הממשלה לראש המפלגה), של חברי חבר הכנסת דוד אמסלם.
מכלוף מיקי זוהר: כן, חבר הכנסת חסון, מה יש לך לומר בעניין החוק?
יואל חסון: אני התרעתי ואמרתי לך, אדוני, יותר מפעם אחת: אנא ממך, תתאם את הדברים מבעוד מועד.
מכלוף מיקי זוהר: לגבי מה?
יואל חסון: לגבי הרכב הוועדה.
מכלוף מיקי זוהר: לגבי הקמת הוועדה?
יואל חסון: לא, אני לא מצפה שתתייעץ על הקמת הוועדה, זו החלטה שלך ואם יהיה לך רוב זה יעבור.
יואל חסון: אני מתנגד לזה כמובן; זה עוד פעם השיטה של המצאת ועדות כדי לאפשר לכם לקדם דברים במסלול שאתם רוצים.
יואל חסון: לדעתי זה ביזוי של הכנסת.
יואל חסון: מה שאתם עשיתם מוועדת הכנסת בקדנציה הזאת זה ביזוי של עבודת הכנסת, ביזוי של עבודה פרלמנטרית טהורה כפי שצריכה להיות, ואתם בושה בעניין הזה.
יואל חסון: לגבי הרכב הוועדה ומספר החברים לא הייתה שום התדיינות עם האופוזיציה, לא פניתם אליי, לא שאלתם אותי, אני לא יודע מה אתם הולכים להציג כאן - - -
פנינה תמנו: תהיה קשוב בבקשה, אדוני היושב-ראש.
מכלוף מיקי זוהר: אני קשוב.
מכלוף מיקי זוהר: בגלל זה את גם התמנית, באורח פלא, לדיון הזה.
יואל חסון: דבר ראשון, אני מצפה שהרכב הוועדה יהיה ביחס של הקואליציה-אופוזיציה בכנסת היום.
יואל חסון: דבר שני, אני מצפה שהייצוג של האופוזיציה יהיה בהתייעצות איתנו, כולל השמות וכולל המספרים.
דוד אמסלם: אני אענה ליואל.